2.ลักษณะการประกอบธุรกิจ

ความเป็นมา

กลุ่มตระกูลมนูธรรม เริ่มประกอบธุรกิจโดยเป็นผู้นำเข้าและตัวแทนจำหน่ายแบตเตอรี่ "YUASA"
จากประเทศญี่ปุ่น ในนามของบริษัท ฟูยี เมอร์แคนไทล์ จำกัด ตั้งแต่ปี 2501 และในปี 2506 บริษัท
ยัวซ่า แบตเตอรี่ประเทศไทย จำกัด จึงถูกก่อตั้งขึ้นโดยกลุ่มตระกูลมนูธรรม
และผู้ร่วมทุนจากประเทศญี่ปุ่น คือ บริษัท ยัวซ่า คอร์ปอเรชั่น จำกัดประเทศญี่ปุ่น
ซึ่งเป็นหนึ่งในผู้ผลิตแบตเตอรี่ที่มีประวัติการดำเนินงานอันยาวนานของประเทศญี่ปุ่น
ในสัดส่วนการลงทุน 60:40 ตามลำดับ ด้วยทุนจดทะเบียนเริ่มแรก 6
ล้านบาทโดยมีวัตถุประสงค์เพื่อผลิตแบตเตอรี่สำหรับรถยนต์
และรถจักรยานยนต์เพื่อจำหน่ายภายในประเทศและได้รับการส่งเสริมจากคณะกรรมการส่งเสริมการลงทุน
(BOI) โดยมีโรงงานแห่งแรก ตั้งอยู่ที่ 164 ซอยเทศบาล 55 ถ.สุขุมวิท ตำบลท้ายบ้านใหม่
อำเภอเมืองสมุทรปราการ จังหวัดสมุทรปราการ บนเนื้อที่ประมาณ 14 ไร่
ปัจจุบันมีกำลังการผลิตสำหรับแบตเตอรี่รถยนต์ประมาณ 1.1 ล้านลูกต่อปี
และแบตเตอรี่รถจักรยานยนต์ประมาณ 3 ล้านลูกต่อปี

ในปี 2540 เริ่มผลิตแบตเตอรี่รถจักรยานยนต์ชนิด Maintenance Free (YT) จำนวน 800
ลูกต่อเดือน (ปัจจุบันผลิตได้ประมาณ 140,000 ลูกต่อเดือน) และในปีเดียวกัน บริษัทฯ
ได้ลงทุนในบริษัทย่อยคือ บริษัท ยัวซ่าเซลส์ แอนด์ ดิสทริบิวชั่น จำกัด
ซึ่งประกอบธุรกิจจำหน่ายแบตเตอรี่ภายในประเทศโดยจำหน่ายในตลาดประเภทอะไหล่เพื่อการทดแทน
(REM)

ต่อมาในปี 2543 บริษัทฯ เริ่มผลิตแบตเตอรี่รถยนต์ชนิด Maintenance Free (MF) จำนวน
2,000 ลูกต่อเดือน (ปัจจุบันผลิตได้ประมาณ 15,000 ลูกต่อเดือน) และในเดือนกันยายน 2544
เริ่มดำเนินการก่อสร้างโรงงานแห่งที่สอง ตั้งอยู่ที่ 111 หมู่ 9 ตำบลหัวสำโรง อำเภอแปลงยาว
จังหวัดฉะเชิงเทรา และเริ่มทำการผลิตจริงในปี 2546 และปัจจุบันมีกำลังการผลิตประมาณ
400,000 ลูกต่อปี

ในวันที่ 26 ตุลาคม 2544 บริษัทฯ มีการจดทะเบียนเปลี่ยนแปลงมูลค่าหุ้นที่ตราไว้จาก 10 บาทเป็น
5 บาทต่อหุ้น

และต่อมาบริษัทฯ ได้รับอนุมัติจากตลาดหลักทรัพย์แห่งประเทศไทยให้เป็นบริษัทจดทะเบียน
ในหมวดธุรกิจขนาดกลาง และได้เริ่มทำการซื้อขายในตลาดหลักทรัพย์ใหม่เมื่อวันที่ 9 สิงหาคม
2545 ในชื่อย่อหลักทรัพย์ว่า "YUASA"

จากลักษณะการประกอบธุรกิจในปัจจุบันที่ธุรกิจทุกแขนงต้องการความสำเร็จประกอบกับสภาวะการแข่งขันที่รุนแรง
ไม่ว่าจะด้านราคา คุณภาพสินค้า และคุณภาพของกระบวนการผลิต ทำให้บริษัทฯ
มีการพัฒนากระบวนการผลิตสินค้าและระบบการบริหารงานที่มีคุณภาพเทียบเท่ามาตรฐานสากล
จนได้รับใบรับรองระบบบริหารคุณภาพ มาตรฐาน IS09000 และต่อมาเมื่อเดือนตุลาคม 2545
บริษัทฯ ได้รับใบรับรองมาตรฐานที่สูงขึ้นในระบบบริหารคุณภาพ QS-9000
ซึ่งทำให้บริษัทสามารถตอบสนองความต้องการของผู้บริโภคที่ต้องการผลิตภัณฑ์ที่มีคุณภาพตามมาตรฐานสากลได้
โดยเฉพาะลูกค้ากลุ่มชิ้นส่วนอุตสาหกรรมประกอบรถยนต์และเพื่อการส่งออก และในเดือนธันวาคม
2548 ที่ผ่านมา โรงงานที่ 2 ของบริษัทได้รับใบรับรองมาตรฐาน ISO 14001
และเมื่อประมาณปลายปี 2550 บริษัทได้รับใบรองมาตรฐานคุณภาพสินค้า ISO 9001 : 2000

เมื่อวันที่ 29 เมษายน 2547 บริษัทฯ ได้จดทะเบียนเปลี่ยนแปลงมูลค่าหุ้นที่ตราไว้จาก 5 บาทเป็น
1 บาท ต่อหุ้น ทำให้หุ้นสามัญจดทะเบียนเดิม 21,525,000 00 หุ้น เพิ่มขึ้นเป็น
107,625,000.00 หุ้น

และในวันที่ 1 เมษายน 2547 บริษัท ยัวซ่า คอร์ปอเรชั่น ประเทศญี่ปุ่น (YCJ)
ซึ่งเป็นผู้ร่วมลงทุนหลักของบริษัท ได้ทำสัญญาควบรวมกิจการกับ บริษัท เจแปน สตอเรจ แบตเตอรี่
จำกัด ภายใต้บริษัทใหม่ที่ชื่อ บริษัท จีเอส

ยัวซ่า คอร์ปอเรชั่น จำกัด (GYC) ภายหลังจากที่มีการควบรวมกิจการแล้ว ทางกลุ่ม GYC
มีนโยบายที่จะโอนธุรกิจภายนอกประเทศญี่ปุ่น ซึ่งรวมถึงการถือหุ้นของบริษัท ยัวซ่าแบตเตอรี่
ประเทศไทย จำกัด (มหาชน) ให้อยู่ภายใต้การดูแลของบริษัทที่จัดตั้งใหม่ซึ่ง GYC ถือหุ้นร้อยละ
100 คือ บริษัท จีเอส ยัวซ่า อินเตอร์เนชั่นแนล จำกัด (GYIN)

นอกจาก GYIN จะถือหุ้นในบริษัท ยัวซ่า แบตเตอรี่ ประเทศไทย จำกัด (มหาชน) แล้ว GYIN
ยังได้ถือหุ้นร่วมกับกลุ่มสยามมอเตอร์ กรุ๊ป ในบริษัท สยาม ยีเอส แบตเตอรี่ จำกัด ผู้ผลิตแบตเตอรี่
“GS” ซึ่งเป็นคู่แข่งทางการค้าของบริษัทฯ อย่างไรก็ตามตัวแทนจาก GYIN
ที่เป็นกรรมการของบริษัท และบริษัท สยาม ยีเอส แบตเตอรี่ จำกัด เป็นคนละชุดกัน
และผู้ถือหุ้นกลุ่มอื่นของแต่ละบริษัทยังช่วยถ่วงดุลอำนาจกันและกัน
ดังนั้นจึงช่วยลดความขัดแย้งทางผลประโยชน์ลงได้อีกทางหนึ่ง

ในปี 2548 บริษัท ได้เพิ่มกำลังการผลิตและปรับปรุงสายการผลิต ของโรงงานแห่งที่ 1 และ 2
โดยในโรงงานแห่งที่ 2 ได้ขยายกำลังผลิตจากเดิมที่ผลิตแบตเตอรี่รถยนต์ได้จำนวน 400,000
ลูกต่อปี เป็น 700,000 ลูกต่อปี และโรงงานแห่งที่ 1
ได้ปรับปรุงสายการผลิตและเพิ่มสายการผลิตแบตเตอรี่รถจักรยานยนต์ชนิด Maintenance Free
อีก 1 สายรวมเป็น 4 สายการผลิต
เพื่อรองรับการขยายตัวทั้งในตลาดรถใหม่และตลาดทดแทนภายในประเทศ

ในปี 2549 บริษัทได้ทำการประเมินราคาที่ดินและอาคาร
ซึ่งตามรายงานการประเมินราคาของผู้ประเมินอิสระ
ทำให้บริษัทได้บันทึกผลขาดทุนจากการด้อยค่าของอาคารจำนวน 56.52 ล้านบาท
รายละเอียดเป็นไปตามหมายเหตุประกอบงบการเงินปี 2549 ข้อ 10
นอกจากนั้นบริษัทได้ปรับปรุงโครงสร้างการบริหารที่เดิมคณะกรรมการบริษัทได้แต่งตั้งคณะกรรมการบริหาร
มาเป็น การแต่งตั้งให้นายคัทซึมิ นากาโตะ ตัวแทนจากบริษัท จีเอส ยัวซ่า อินเตอร์เนชั่นแนล
จำกัด ดำรงตำแหน่งเป็นประธานเจ้าหน้าที่บริหาร ตั้งแต่วันที่ 20 กรกฎาคม 2549 ที่ผ่านมา

ในปี 2550 บริษัทได้ปรับปรุงแบตเตอรี่รถยนต์บางรุ่น (Light Grid Battery)
เพื่อลดปริมาณการใช้ตะกั่ว ในขณะที่คุณภาพของแบตเตอรี่ยังได้มาตรฐานเดิม
รวมทั้งได้พัฒนาผลิตภัณฑ์ใหม่ประเภท Maintenance Free สำหรับรถจักรยานยนต์ ชื่อรุ่น
X-Super 5 โดยมีเป้าหมายที่จะจำหน่ายในตลาดทดแทนภายในประเทศในปี 2551 นอกจากนั้นในปี
2550 บริษัทได้ก่อสร้างระบบบำบัดน้ำเสียของโรงงานที่ 1 ซึ่งใช้เงินลงทุนประมาณ 15 ล้านบาท

ในปี 2551 บริษัทได้ย้ายที่ตั้งสำนักงานใหญ่ของบริษัทใหญ่และบริษัทย่อยจาก อาคารมนูธรรมแมนชั่น
เลขที่ 33 ซอยสุขุมวิท 51 ถนนสุขุมวิท แขวงคลองตันเหนือ เขตวัฒนา กรุงเทพฯ 10110 ไปอยู่ ณ
164 หมู่ 5 ซอยเทศบาล 55 ถนนสุขุมวิท ตำบลท้ายบ้านใหม่ อำเภอเมืองสมุทรปราการ
จังหวัดสมุทรปราการ

เพื่อให้เกิดรายได้จากการเช่าและรายได้จากการให้บริการในการผลิต
รวมทั้งลดภาระค่าเสื่อมของโรงงานที่ 2
คณะกรรมการบริษัทจึงได้มีมติเสนอผู้ถือหุ้นให้พิจารณาการให้เช่าอาคารโรงงานและสำนักงานของโรงงานที่
2 ซึ่งตั้งอยู่ ณ นิคมอุตสาหกรรมเกตเวย์ กับบริษัท จีเอส ยัวซ่า สยาม อินดัสตรี จำกัด (ผู้เช่า)
เพื่อผลิตแบตเตอรี่สำหรับรถยก ทั้งนี้บริษัทและผู้เช่า มีผู้ถือหุ้นรายใหญ่ร่วมกันคือ GYIN
โดยถือหุ้นในบริษัทฯ จำนวน 40.69% และถือหุ้นในผู้เช่า จำนวน 60%
นอกจากนั้นกลุ่มสยามมอเตอร์ กรุ๊ป ผู้ผลิตแบตเตอรี่ “GS” ซึ่งเป็นคู่แข่งทางการค้าของบริษัทฯ
ยังถือหุ้นในบริษัทผู้เช่าอีกจำนวน 40% และเมื่อวันที่ 12 พฤศจิกายน 2551 ที่ประชุมวิสามัญผุ้ถือหุ้น
ครั้งที่ 1/2551 ได้พิจารณาและมีมติอนุมัติให้ดำเนินการในเรื่องดังล่าว
นอกจากนั้นบริษัทได้มีการออกแบบและผลิตแบตเตอรี่สำหรับรถถังและรถบรรทุกของหน่วยงานราชการ
เพื่อสนองความต้องการให้กับตลาดกองทัพและหน่วยงานราชการ

ในปี 2552 บริษัทได้ออกผลิตภัณฑ์ใหม่ทั้งแบตเตอรี่รถยนต์ที่ใช้กับรถบรรทุกของหน่วยงานราชการ
และแบตเตอรี่รถจักรยานยนต์รุ่นใหม่สำหรับบริษัทไทยฮอนด้าฯ ได้แก่ YTZ4V และ YTZ6V
นอกจากนั้นบริษัทยังได้ปรับปรุงระบบการผลิตใหม่ เพื่อให้โรงงานเกตเวย์
สามารถผลิตแบตเตอรี่รถยนต์รุ่น B24 เพื่อรองรับกับความต้องการของแบตเตอรี่สำหรับรถเล็ก
นอกจากนี้บริษัทกำลังวางแผนออกผลิตภัณฑ์ใหม่ที่ใช้กับหน่วยงานราชการและแบตเตอรี่รถจักรยานยนต์รุ่น
YTZ6-BS ซึ่งจะขายในตลาดทดแทนเพื่อแก้ปัญหาการ Self discharge ในตัวแบตเตอรี่

ภาพรวมการประกอบธุรกิจของบริษัทฯ บริษัทย่อย บริษัทร่วม และบริษัทอื่นๆ

บริษัท ยัวซ่าแบตเตอรี่ ประเทศไทย จำกัด (มหาชน) เป็นบริษัทร่วมทุนระหว่างไทย - ญี่ปุ่น
โดยได้รับการถ่ายทอดเทคโนโลยีจาก บริษัท จีเอส ยัวซ่า อินเตอร์เนชั่นแนล จำกัด ประเทศญี่ปุ่น
(“บริษัทร่วมทุน”) ทั้งนี้บริษัทฯเป็นผู้ผลิตผลิตภัณฑ์แบตเตอรี่รถยนต์ แบตเตอรี่จักรยานยนต์
แบตเตอรี่รถบรรทุก แบตเตอรี่รถเพื่อการเกษตร และเรือประมง เพื่อจำหน่ายภายในประเทศและ
ส่งออกไปตลาดต่างประเทศ นอกจากนี้บริษัทฯ ยังเป็นผู้นำเข้าแบตเตอรี่อุตสาหกรรม
ซึ่งใช้เป็นแหล่งพลังงานสำรองในอุตสาหกรรมต่างๆ
ซึ่งเป็นผลิตภัณฑ์ที่ใช้เทคโนโลยีชั้นสูงในการผลิตจากบริษัทร่วมทุน และบริษัทในเครือ "YUASA"
ทั้งนี้บริษัทฯได้ดำเนินงานมากว่า 46 ปีแล้วภายใต้เครื่องหมายการค้า "YUASA"
ซึ่งเป็นเครื่องหมายการค้าของบริษัทร่วมทุนประเทศญี่ปุ่น
นอกจากนี้บริษัทฯยังทำการผลิตและจำหน่ายแบตเตอรี่ภายใต้เครื่องหมายการค้าที่บริษัทฯพัฒนาขึ้นเองอันได้แก่
"THUNDERLITE" และ "YUCON" โดยบริษัทฯ ต้องจ่ายค่าลิขสิทธิ์ (Royalty Fee)
ให้แก่บริษัทร่วมทุน โดยค่าลิขสิทธิ์เป็นรายลูกที่ผลิตสำหรับแบตเตอรี่ชนิดพื้นฐานทุกชนิด
และคิดเป็นร้อยละจากยอดขายสำหรับแบตเตอรี่ชนิดไม่ต้องการการดูแลรักษา (Maintenance
Free) ทุกชนิด ในการขายสินค้าของบริษัทฯนั้น การขายในตลาดทดแทนภายในประเทศ
(Replacement Equipment Market) บริษัทฯจะจัดจำหน่ายผ่านบริษัท ยัวซ่าเซลส์ แอนด์
ดิสทริบิวชั่น จำกัด ซึ่งเป็นบริษัทลูกโดยบริษัทฯถือหุ้นอยู่ร้อยละ 99.99
และการขายตลาดต่างประเทศที่อยู่นอกเหนืออาณาเขตประเทศ ไทย ลาว กัมพูชา พม่า
บริษัทฯจัดจำหน่ายภายใต้เครื่องหมายการค้า "YUASA"
ซึ่งต้องได้รับความเห็นชอบจากบริษัทร่วมทุนโดยปกติบริษัทร่วมทุนจะช่วยหาตลาดส่งออกให้บริษัทฯในอีกทางหนึ่ง
โดยบริษัทร่วมทุนอาจจะซื้อของทั้งจำนวนจากบริษัทฯหรือคิดเป็นค่านายหน้าในการขาย
ถ้าเป็นการขายสินค้าภายในอาณาเขตของบริษัทฯหรือการจำหน่ายสินค้าภายใต้เครื่องหมายการค้าอื่นๆนั้น
ทางบริษัทฯสามารถจัดจำหน่ายได้โดยอิสระ การจัดจำหน่ายนอกเหนือจากนี้บริษัทฯ
จะจัดจำหน่ายเองโดยตรง

โครงสร้างบริษัทที่เกี่ยวข้อง (ณ วันที่ 22 มีนาคม 2553)

77.00% 100.00%

55.00% 92.30%

  19.13% 15.55% 40.69%

99.99%

บริษัท ยัวซ่าเซลส์ แอนด์ ดิสทริบิวชั่น จำกัด เป็นบริษัทย่อยของบริษัทฯโดยบริษัทฯถือหุ้นอยู่ร้อยละ
99.99 เป็นตัวแทนจำหน่ายแบตเตอรี่รถยนต์และรถจักรยานยนต์ในตลาดทดแทนภายในประเทศ

บริษัท จีเอส ยัวซ่า อินเตอร์เนชั่นแนล จำกัด (GYIN) ถือหุ้นในบริษัทจำนวนร้อยละ 40.69
โดยเป็นบริษัทย่อยของบริษัท จีเอส ยัวซ่า คอร์ปอเรชั่น ประเทศญี่ปุ่น
ทั้งนี้บริษัทดังกล่าวเกิดจากการควบรวมกิจการระหว่าง ยัวซ่า คอร์ปอเรชั่น ประเทศญี่ปุ่น
ซึ่งเป็นผู้ถือหุ้นเดิมของบริษัท ยัวซ่า แบตเตอรี่ ประเทศไทย จำกัด (มหาชน) และ บริษัท เจแปน
สตอเรจ แบตเตอรี่ จำกัด

ทั้งนี้ ประมาณกลางปี 2551 บริษัท ฟูยีเมอร์แคนไทล์ จำกัด ซึ่งเป็นผู้ถือหุ้นจำนวนร้อยละ 6.48
และ บริษัทเซนทรัล เอเยนซิ จำกัด ถือหุ้นจำนวนร้อยละ 5.45 ของบริษัทยัวซ่าแบตเตอรี่
ประเทศไทย จำกัด (มหาชน) ได้โอนจำนวนหุ้นไปให้กลุ่มมนูธรรมเป็นผู้ถือหุ้นทั้งหมด ในนามของ
ร.ต.ท. ชาญ มนูธรรม

โครงสร้างรายได้

  หน่วย : (พันบาท)

[TABLE]

ที่มา: จากฝ่ายบัญชีและการเงินของบริษัทฯ

หมายเหตุ: *เป็นการจำหน่ายในประเทศให้แก่ตัวแทนจำหน่ายเพื่อการส่งออก